নিউজ ডেস্ক:: আজ শনিবার সিলেটের তৃনমূলের ১হাজার ১শ’ ১০জন নেতাকর্মীদের নিয়ে বসছেন আওয়ামী লীগ সভানেত্রী প্রধানমন্ত্রী শেখ হাসিনা। সিলেট বিভাগের চারটি জেলা সিলেট, সুনামগঞ্জ, মৌলভীবাজার ও হবিগঞ্জ জেলার প্রতিটি ইউনিয়ন আওয়ামী লীগের সভাপতি-সম্পাদক, ইউনিয়ন পরিষদের দলীয় চেয়ারম্যান, বিদ্রোহী চেয়ারম্যান, পরাজিত চেয়ারম্যান, দলীয় জেলা পরিষদ সদস্য ও জেলা আওয়ামী লীগের সভাপতি-সম্পাদক প্রধানমন্ত্রীর সাথে বসবেন। ইতিমধ্যে ওই নেতারা রাজধানী ঢাকার উদ্দেশে যাত্রা শুরু করেছেন। প্রিয় নেত্রীর ডাকে সাড়া দিতে উৎসবমুখর পরিবেশে ঢাকা মুখি হয়েছেন।